Tantárgyfelelős neve: Dr. Bakcsa Flórián

A tantárgy óraszáma: E: 30 Gy: 15 Kreditértéke: 3 Oktatási félév: I.

A tantárgy rövid leírása:

A tantárgy oktatásának célja a zoológia tárgykörébe tartozó, a mérnökképzésben szükséges, alkalmazott ismeretek átadása, amelyek a gyakorlati munkában fel-merülő problémák sikeres megoldását segítik. Röviden tárgyaljuk az állati sejt felépítését, vagyis a membránstruktúrák szerkezetét, működését, tárgyaljuk a sejt organellumokat ill. a nem membrános sejtalkotókat. A közölt ismeretek szintézisével megtanítjuk az állati sejt működését. Ezt az állatok alapszöveteinek ismertetése követi, majd az állatok szervrendszereinek típusai, felépítése, műkö-désre kerül napirendre. A tantárgy ezután az állatok rendszerezésével, a mező-gazdaságilag fontos állatcsoportok legjelentősebb képviselőivel ismerteti meg a hallgatókat.

Az előadásokon tárgyalt elméleti anyagot kiegészítik a gyakorlatokon elsajátítandó ismeretek. A hallgatók az elméleti vizsga előtt szövet-felismerési gyakorlati vizsgát tesznek, a gyakorlati vizsga része továbbá a rovar fajismeret és gerinces állatfajok felismerése.

Mindezzel megalapozzuk az Állatélettan és a Növényvédelem c. diszciplínát, továbbá az állattenyésztéstani tantárgyak oktatását.